smcproject/ml-wiki-sentences huggingface dataset:
ഇരുപതാം നൂറ്റാണ്ടിന്റെ തുടക്കത്തിൽ പുറത്തിറങ്ങിയിരുന്ന ഒരു ദേശീയവാദി പത്രമാണ് ദി ഇന്ത്യൻ സോഷ്യോളജിസ്റ്റ് .
1905-ൽ ശ്യാംജി കൃഷ്ണ വർമ്മയാണ് ഇത് സ്ഥാപിച്ചത്.
1907 മേയ് വരെ ലണ്ടനിൽ നിന്നു പുറത്തിറങ്ങിയിരുന്ന ഈ പത്രം പിന്നീട് പാരീസിൽ നിന്നു പ്രസിദ്ധീകരിക്കുവാൻ തുടങ്ങി.
ശ്യാംജിയുടെ പ്രവർത്തനകേന്ദ്രം പാരീസിലേക്കു മാറ്റിയതാണ് ഇതിനു കാരണം.
പാരീസിൽ നിന്നുള്ള പ്രസിദ്ധീകരണം 1914 വരെ തുടർന്നു.
1914-ൽ ഒന്നാം ലോകമഹായുദ്ധം ആരംഭിച്ചപ്പോൾ ശ്യാംജി ജനീവയിലേക്കു മാറി.
അവിടെ സ്വിറ്റ്സർലന്റ് സർക്കാരിന്റെ സമ്മർദ്ദത്താൽ പത്രത്തിന്റെ പ്രസിദ്ധീകരണം അവസാനിപ്പിക്കേണ്ടി വന്നു.
1920 ഡിസംബർ മുതൽ  വീണ്ടും പ്രസിദ്ധീകരണം ആരംഭിച്ചുവെങ്കിലും 1922 സെപ്റ്റംബറിൽ പ്രവർത്തനം പൂർണ്ണമായും അവസാനിപ്പിച്ചു.
ഇന്ത്യാക്കാർ ബ്രിട്ടീഷ് ഭരണത്തെ എങ്ങനെ വിലയിരുത്തുവെന്ന് മനസ്സിലാക്കുവാൻ ബ്രിട്ടനിൽ ഇന്ത്യക്കു വേണ്ടി ഒരു മധ്യസ്ഥൻ ഉണ്ടാകേണ്ടത് ഇരു രാജ്യങ്ങളും തമ്മിലുള്ള രാഷ്ട്രീയ ബന്ധത്തിന് അത്യാവശ്യമാണ്.
ഇന്ത്യയിലെ ജനങ്ങളുടെ പ്രശ്നങ്ങളും പ്രതീക്ഷകളും ആവശ്യങ്ങളും ബ്രിട്ടനിലെ ജനങ്ങൾക്കു മുമ്പിൽ അവതരിപ്പിക്കുന്നതിന് ബ്രിട്ടനിൽ താമസിക്കുന്ന ഇന്ത്യാക്കാരിൽ നിന്ന് ഇതുവരെ ശ്രമങ്ങളുണ്ടായിട്ടില്ല.
വിദേശത്ത് അനീതിയും ക്രൂരതകളും സ്വദേശത്ത് നീതിയും മനുഷ്യത്വവും തമ്മിൽ ഒരിക്കലും ചേരുകയില്ല എന്ന സാമൂഹ്യശാസ്ത്ര സത്യം ജനങ്ങൾക്കു മനസ്സിലാക്കിക്കൊടുക്കുന്നതിന് ഈ പത്രം പരിശ്രമിക്കും.
ഇതൊക്കെയായിരുന്നു ദി ഇന്ത്യൻ സോഷ്യോളജിസ്റ്റ് പത്രം മുന്നോട്ടുവച്ച ആശയങ്ങൾ.
ഈ പത്രത്തിന് ഒരു രാഷ്ട്രീയ പാർട്ടിയുമായും ബന്ധമുണ്ടാകില്ലെന്നും സാമൂഹ്യശാസ്ത്രത്തിലെ അടിസ്ഥാന സത്യങ്ങളായിരിക്കും ഇതിനെ നയിക്കുകയെന്നും പത്രാധിപർ പ്രഖ്യാപിച്ചിരുന്നു.
പത്രത്തിന്റെ ലക്ഷ്യങ്ങളെപ്പറ്റിയുള്ള വിശദമായ ഒരു കുറിപ്പ് ആദ്യ ലക്കത്തിൽ തന്നെ ഉൾപ്പെടുത്തിയിരുന്നു.
ഹെർബർട്ട് സ്പെൻസറുടെ ആശയങ്ങൾ ഈ പത്രത്തെ വളരെയധികം സ്വാധീനിച്ചിട്ടുണ്ട്.
സ്പെൻസറുടെ ആശയങ്ങൾ ഇന്ത്യാക്കാരിലേക്ക് എത്തിക്കുവാൻ ഈ പത്രത്തിനു സാധിച്ചു.
പത്രത്തിന്റെ പ്രചരണത്തിന്റെ ഭാഗമായി  ബ്രിട്ടനിലേക്കു വരുന്ന ഇന്ത്യാക്കാർക്കായി ശ്യാംജി കൃഷ്ണവർമ്മ ചില സ്കോളർഷിപ്പുകൾ ഏർപ്പെടുത്തി. 'ഹെർബർട്ട് സ്പെൻസർ ഇന്ത്യൻ ഫെല്ലോഷിപ്പ്' എന്ന പേരിൽ അറിയപ്പെട്ടിരുന്ന ഈ സ്കോളർഷിപ്പ് ലഭിക്കുവാൻ വിദ്യാർത്ഥികൾ ചില നിബന്ധനകൾ പാലിക്കേണ്ടതുണ്ടായിരുന്നു.
ഇംഗ്ലണ്ടിൽ എത്തിയ ശേഷം ബ്രിട്ടീഷ് സർക്കാരിന്റെ യാതൊരുവിധ സേവനങ്ങളും സ്വീകരിക്കുവാൻ പാടില്ല എന്ന നിബന്ധന അക്കാലത്ത് ഏറെ ചർച്ച ചെയ്യപ്പെട്ടിരുന്നു.
അവലംബം Azadi Jangnu Patrakaratva: Landanman Indian Sociologist (Journalism of the Freedom Struggle: Indian Sociologist in
London), by Pandya and Pandya (2003) reproduces issues from 1905 to 1908 - 48 issues of 4 pages each all in English, along with 22 of the Sedition Committee Report of 1918.
പുറം കണ്ണികൾ 'Self, Swaraj and Spencer: Nationalist Though and Critiques of Liberalism', Modern Intellectual History , 4, 1, 2007, pp. 109-127 Archived 2012-03-19 at the Wayback Machine .
ദി ഇന്ത്യൻ സ്ട്രഗിൾ ഇംഗ്ലീഷ് വിലാസം https://ml.wikipedia.org/wiki/The_Indian_Struggle
ഇന്ത്യൻ സ്വാതന്ത്ര്യസമര സേനാനിയും വിപ്ലവകാരിയുമായിരുന്ന സുഭാഷ് ചന്ദ്ര ബോസ് രചിച്ച ഒരു പുസ്തകമാണ് ദി ഇന്ത്യൻ സ്ട്രഗിൾ, 1920-1942 .
ബ്രിട്ടീഷ് ഭരണത്തിനെതിരെ 1920 മുതൽ 1942 വരെ നടന്ന ഇന്ത്യൻ സ്വാതന്ത്ര്യ സമര ചരിത്രമാണ് ഇതിൽ വിവരിക്കുന്നത്.
ഇന്ത്യയിൽ പ്രസിദ്ധീകരണത്തിനെത്തും മുമ്പ് തന്നെ ബ്രിട്ടീഷുകാർ ഈ പുസ്തകം നിരോധിച്ചിരുന്നു.
സ്വാതന്ത്ര്യം ലഭിച്ചതിനു ശേഷം 1948-ലാണ് ഇന്ത്യയിൽ ഈ പുസ്തകം പ്രസിദ്ധീകരിക്കുവാൻ സാധിച്ചത്.
1920-കളുടെ തുടക്കത്തിൽ ആരംഭിച്ച നിസ്സഹകരണ പ്രസ്ഥാനവും ഖിലാഫത്ത് പ്രസ്ഥാനവും മുതൽ 1940-കളിലെ ക്വിറ്റ് ഇന്ത്യാ സമരവും ആസാദ് ഹിന്ദ് രൂപീകരണവും വരെയുള്ള സംഭവങ്ങളാണ് പുസ്തകത്തിലെ പ്രതിപാദ്യവിഷയം.
രണ്ടു ഭാഗങ്ങൾ
ദി ഇന്ത്യൻ സ്ട്രഗിൾ എന്ന പുസ്തകം രണ്ടു ഭാഗങ്ങളായാണ് പുറത്തിറങ്ങിയത്.
1920 മുതൽ 1934 വരെയുള്ള സമരചരിത്രം വിവരിക്കുന്ന ഒന്നാം ഭാഗം 1935-ൽ ലണ്ടനിൽ പ്രസിദ്ധീകരിച്ചു.
ലോറൻസ് ആൻഡ് വിഷാർട്ട് ആയിരുന്നു പുസ്തകത്തിന്റെ പ്രസാദകർ.
ബംഗാൾ വോളന്റിയേഴ്സ് എന്ന എന്ന വിപ്ലവ സംഘടനയിൽ പ്രവർത്തിച്ചതിനും ഇന്ത്യയിൽ നടന്ന ചില വിപ്ലവങ്ങളിലെ പങ്കാളിത്തത്തിന്റെയും പേരിൽ സുഭാഷ് ചന്ദ്ര ബോസിനെ ബ്രിട്ടീഷുകാർ അറസ്റ്റു ചെയ്തപ്പോൾ അദ്ദേഹം യൂറോപ്പിലേക്ക് ഒളിവിൽ പോയിരുന്ന കാലത്താണ് പുസ്തകത്തിന്റെ ആദ്യ ഭാഗം പ്രസിദ്ധീകരിക്കുന്നത്.
വിയന്നയിൽ വച്ച് തന്റെ ഓർമ്മക്കുറിപ്പുകളായാണ് അദ്ദേഹം ഈ പുസ്തകം രചിച്ചത്.
ഇന്ത്യയിൽ പ്രവേശിക്കുന്നതിനു വിലക്കേർപ്പെടുത്തിയ ബ്രിട്ടന്റെ നടപടിയെ വെല്ലുവിളിച്ചുകൊണ്ട് 1934 ഡിസംബറിൽ സുഭാഷ് ചന്ദ്ര ബോസ് കറാച്ചിയിൽ പ്രവേശിച്ചപ്പോൾ ബ്രിട്ടീഷുകാർ അദ്ദേഹത്തെ അറസ്റ്റു ചെയ്യുകയും പുസ്തകത്തിന്റെ കൈയ്യെഴുത്തുപ്രതി പിടിച്ചെടുക്കുകയും ചെയ്തു.
അടുത്ത വർഷം ലണ്ടനിൽ പുസ്തകം പ്രസിദ്ധീകരിക്കപ്പെട്ട കാര്യം ബ്രിട്ടീഷ് മാധ്യമങ്ങളിൽ വലിയ വാർത്തയായി.
ഇന്ത്യയിൽ പ്രസിദ്ധീകരണത്തിനെത്തും മുമ്പു തന്നെ പുസ്തകം നിരോധിക്കപ്പെട്ടു .
തീവ്രവാദത്തെ പ്രോത്സാഹിപ്പിക്കുന്നുവെന്നും ഇന്ത്യയിലെ ജനങ്ങളോടു വിപ്ലവത്തിനിറങ്ങാൻ ആഹ്വാനം ചെയ്യുന്നുവെന്നുമുള്ള കാരണങ്ങളാൽ പുസ്തകം നിരോധിക്കുന്നുവെന്നാണ് അന്നത്തെ സെക്രട്ടറി ഓഫ് സ്റ്റേറ്റ് ആയിരുന്ന സാമുവൽ ഹോർ നൽകിയ വിശദീകരണം.
1935-42 കാലയളവിലെ സംഭവവികാസങ്ങൾ വിവരിക്കുന്ന പുസ്തകത്തിന്റെ രണ്ടാം ഭാഗം രണ്ടാം ലോകമഹായുദ്ധകാലത്താണ് സുഭാഷ് ചന്ദ്ര ബോസ് രചിക്കുന്നത്.
പുസ്തകത്തിന്റെ ജർമ്മൻ ഭാഷയിലുള്ള പതിപ്പ് പുറത്തിറക്കുവാൻ ബോസ് ശ്രമിച്ചിരുന്നുവെങ്കിലും അത് യാഥാർത്ഥ്യമായില്ല.
1942-ൽ ഇറ്റാലിയൻ പതിപ്പ് പുറത്തിറങ്ങി.
ബോസിന്റെ ജീവിത പങ്കാളിയായിരുന്ന എമിലി ഷെങ്കൽ പുസ്തക രചനയിൽ അദ്ദേഹത്തെ സഹായിച്ചിരുന്നു.
ഇന്ത്യൻ സ്വാതന്ത്ര്യ സമരത്തിൽ ഗാന്ധിജി നൽകിയ സംഭാവനകളെ  ഈ പുസ്തകത്തിൽ ബോസ് വിലയിരുത്തുന്നുണ്ട്.
ഒരു സ്വതന്ത്ര ഇന്ത്യയ്ക്കു വേണ്ടിയുള്ള ബോസിന്റെ കാഴ്ചപ്പാടുകളും രാഷ്ട്രീയ സമീപനങ്ങളുമാണ് മറ്റു പ്രതിപാദ്യവിഷയങ്ങൾ.
മഹാത്മാഗാന്ധിക്ക് ബ്രിട്ടീഷുകാരോടുള്ള മൃദു സമീപനവും വിധേയത്വവും ബോസ് നിഷിധമായി വിമർശിക്കുന്നുണ്ട്. 'ബ്രിട്ടീഷുകാർക്ക് ഇന്ത്യയിലുള്ള ഏറ്റവും നല്ല പോലീസുകാരൻ' എന്നാണ് ഗാന്ധിജിയെ ബോസ് വിശേഷിപ്പിക്കുന്നത്..
ഇന്ത്യൻ നാഷണൽ കോൺഗ്രസ് പിളരുമെന്നും അതിൽ നിന്നും രൂപപ്പെടുന്ന ഇടതുപക്ഷത്തിന് വ്യക്തമായ ഒരു തത്വശാസ്ത്രവും കർമ്മപദ്ധതിയും ഉണ്ടായിരിക്കുമെന്നും അവർ ജനപക്ഷത്തു നിന്നുകൊണ്ട് ഇന്ത്യൻ ജനതയുടെ പൂർണ്ണ സ്വാതന്ത്ര്യത്തിനും ശക്തമായ ഫെഡറൽ സംവിധാനത്തിനും വേണ്ടി വാദിക്കുമെന്നും ഭൂപരിഷ്കരണത്തെയും സംസ്ഥാന ആസൂത്രണത്തെയും പഞ്ചായത്ത് സംവിധാനത്തെയും പിന്തുണയ്ക്കുമെന്നും ഈ പുസ്തകത്തിൽ ബോസ് പ്രവചിക്കുന്നുണ്ട്.
1935-ൽ വിയന്നയിലായിരിക്കുന്ന സമയത്ത് സുഭാഷ് ചന്ദ്ര ബോസ് ഇറ്റാലിയൻ ഭരണാധികാരി ബെനിറ്റോ മുസ്സോളിനിയെ സന്ദർശിച്ചപ്പോൾ പുസ്തകത്തിന്റെ പകർപ്പ് അദ്ദേഹത്തിനു സമ്മാനിച്ചിരുന്നു.
അവലംബം പുറം കണ്ണികൾ Full Text of Subhas Chandra Bose – The Indian Struggle 1920 – 42 (1964) First Part lightweight of Subhas Chandra Bose - The Indian Struggle 1920 – 34 Second Part lightweight of Subhas Chandra Bose - The Indian Struggle 1935 – 42
ദി ഇംപീരിയൽ
ഇന്ത്യയിലെ മുംബൈ നഗരത്തിൽ സ്ഥിതിചെയ്യുന്ന ഇരട്ട പാർപ്പിട സമുച്ചയമാണ് ഇംപീരിയൽ ഗോപുരങ്ങൾ .
നിർമ്മാണം പൂർത്തിയായവയിൽ വെച്ച് ഇന്ത്യയിലെ ഏറ്റവും ഉയരമുള്ള കെട്ടിടവും ഇംപീരിയൽ ഗോപുരങ്ങളാണ്.
2010-ലാണ് ഇതിന്റെ നിർമ്മാണം പൂർത്തിയായത്.
ഇന്ത്യൻ വാസ്തുശില്പി ഹഫീസ് കോണ്ട്രാക്ടറാണ് ഈ കെട്ടിടത്തിന്റെ രൂപകല്പന നിർവഹിച്ചിരിക്കുന്നത്.
മുൻപ് ചേരി പ്രദേശമായിരുന്ന് ഭൂമിയിലാണ് ഈ അംബരചുമ്പി പടുതുയർത്തിയത്.
പൊതുജനങ്ങൾക്കായുള്ള ഒരു നിരീക്ഷണ കേന്ദ്രങ്ങളും ഈ കെട്ടിടത്തിന്റെ മുകളിലത്തെ നിലയിൽ പ്രവർത്തിക്കുന്നുണ്ട്.
ചിത്രശാല ഇംപീരിയൽ ഇരട്ട ഗോപുരങ്ങൾ ഇംപീരിയൽ ഇരട്ട ഗോപുരങ്ങൾ നിർമ്മാണത്തിൽ The Imperial Towers as seen from Haji Ali, Mumbai ഇംപീരിയൽ ഇരട്ട ഗോപുരങ്ങളും പരിസരവും
ദി ഇംപീരിയൽ ഗസറ്റിയർ ഓഫ് ഇന്ത്യ
ഇംപീരിയൽ ഗസറ്റിയർ ഓഫ് ഇന്ത്യ ബ്രിട്ടീഷ് ഇന്ത്യൻസാമ്രാജ്യത്തിന്റെ ഗസറ്റിയറായിരുന്നു, അത് ഇപ്പോൾ ഒരു ചരിത്ര റഫറൻസ് കൃതിയാണ്.
1881-ലാണ് ഇത് ആദ്യമായി പ്രസിദ്ധീകരിച്ചത്.
സർ വില്യം വിൽസൺ ഹണ്ടർ 1869  ൽ ആരംഭിച്ച പുസ്തകത്തിന്റെ യഥാർത്ഥ പദ്ധതികൾ തയ്യാറാക്കി.
1908, 1909, 1931 "പുതിയ പതിപ്പുകൾ" ഇന്ത്യയുടെ ഭൂമിശാസ്ത്രം, ചരിത്രം, സാമ്പത്തിക ശാസ്ത്രം, ഭരണം എന്നിവ ഉൾക്കൊള്ളുന്ന നാല് എൻസൈക്ലോപീഡിക് വാല്യങ്ങളുണ്ട്; അക്ഷരമാലാക്രമത്തിൽ ക്രമീകരിച്ച ഗസറ്റിയറിന്റെ 20 വാല്യങ്ങൾ, സ്ഥലങ്ങളുടെ പേരുകൾ പട്ടികപ്പെടുത്തുകയും സ്ഥിതിവിവരക്കണക്കുകളും സംഗ്രഹ വിവരങ്ങളും നൽകുകയും ചെയ്യുന്നു; സൂചികയും അറ്റ്ലസും അടങ്ങുന്ന ഓരോ വോള്യവും.
പുതിയ പതിപ്പുകളെല്ലാം യുകെയിലെ ഓക്സ്ഫോർഡിലെ ഓക്സ്ഫോർഡ് യൂണിവേഴ്സിറ്റി പ്രസ്സ് പ്രസിദ്ധീകരിച്ചു.
ദി ഇംപീരിയൽ ഗസറ്റിയർ ഓഫ് ഇന്ത്യയുടെ ആദ്യ പതിപ്പ് 1881-ൽ ഒമ്പത് വാല്യങ്ങളായി പ്രസിദ്ധീകരിച്ചു.
1885-87 വർഷങ്ങളിൽ പതിനാല് വാല്യങ്ങളായി വർദ്ധിപ്പിച്ച രണ്ടാം പതിപ്പ് പുറത്തിറങ്ങി.
1900-ൽ സർ വില്യം വിൽസൺ ഹണ്ടറിന്റെ മരണശേഷം, സർ ഹെർബർട്ട് ഹോപ് റിസ്ലി, വില്യം സ്റ്റീവൻസൺ മേയർ, സർ റിച്ചാർഡ് ബേൺ, ജെയിംസ് സതർലാൻഡ് കോട്ടൺ എന്നിവർ ചേർന്ന് ഇരുപത്തിയാറ് വാല്യങ്ങളുള്ള " ഇംപീരിയൽ ഗസറ്റിയർ ഓഫ് ഇന്ത്യ" സമാഹരിച്ചു .
ഇന്ത്യയെക്കുറിച്ചുള്ള ലേഖനത്തിന്റെ പരിഷ്കരിച്ച രൂപം, വളരെ വലുതാക്കി, സ്ഥിതിവിവരക്കണക്കുകൾ ഉപയോഗിച്ച്, 1893- ൽ ഇന്ത്യൻ സാമ്രാജ്യം: അതിന്റെ ജനം, ചരിത്രം, ഉൽപ്പന്നങ്ങൾ എന്ന പേരിൽ ഒരു സ്വതന്ത്ര വാല്യമായി പ്രത്യക്ഷപ്പെട്ടു .
1869-ൽ കൃതിയുടെ യഥാർത്ഥ പദ്ധതി രൂപീകരിച്ച ഹണ്ടർ ആണ് ഇവയെല്ലാം എഡിറ്റ് ചെയ്തത്.
ഇംപീരിയൽ ഗസറ്റിയർ ഓഫ് ഇന്ത്യ: പ്രൊവിൻഷ്യൽ സീരീസ് എന്നറിയപ്പെടുന്ന സമാന്തര പ്രസിദ്ധീകരണങ്ങളുടെ ഒരു പരമ്പര തയ്യാറാക്കപ്പെട്ടു.
വാല്യങ്ങൾ v. 1 : A–B v. 2 : B v. 3 : B–C v. 4 : C–G v. 5 : G–I v. 6 : I v. 7 : I–K v. 8 : K–M v. 9 : M v. 10 : M–P v. 11 : P–R v. 12 : R–S v. 13 : S–Z v. 14 : Index v. 1 : Descriptive v. 2 : Historical v. 3 : Economic v. 4 : Administrative v. 5 : A v. 6 : A–B v. 7 : B v. 8 : B v. 9 : B–C v. 10 : C v. 11 : C–E v. 12 : E–G v. 13 : G–J v. 14 : J–K v. 15 : K v. 16 : K–M v. 17 : M v. 18 : M–N v. 19 : N–P v. 20 : P v. 21 : P–S v. 22 : S v. 23 : S–T v. 24 : T–Z v. 25 : Index v. 26 : Atlas
കൊല്ലം കൈറ്റ് ക്ലബ്ബ് ഇംഗ്ലീഷ് വിലാസം https://ml.wikipedia.org/wiki/Kollam_Kite_Club
കൊല്ലം ജില്ലയിൽ പട്ടം പറത്തുന്നവർ ചേർന്ന് രൂപീകരിച്ചിരിക്കുന്ന ഒരു കൂട്ടായ്മയാണ് കൊല്ലം കൈറ്റ് ക്ലബ്ബ് .
ഈ ക്ലബ്ബിലെ അംഗങ്ങളുടെ നേതൃത്വത്തിൽ കൊല്ലം ബീച്ചിലും മറ്റും പട്ടം പറത്തൽ മേളകൾ സംഘടിപ്പിക്കാറുണ്ട്.
പ്രാധാന്യം പട്ടം പറത്തൽ
കൊല്ലം ജില്ലയുടെ സംസ്കാരത്തിന്റെ ഭാഗമായി മാറിയ ഒരു കായിക വിനോദമാണ് പട്ടം പറത്തൽ (Kite Flying).
എല്ലാദിവസവും കൊല്ലം കടൽത്തീരത്ത് പട്ടം പറത്തുന്നവരെ കാണാൻ സാധിക്കും.
പട്ടം പറത്തൽ മത്സരങ്ങൾക്കു ലഭിക്കുന്ന മികച്ച സ്വീകരണത്തിന്റെ ഫലമായി ഇതുമായി ബന്ധപ്പെട്ട് ധാരാളം സംഘടനകൾ രൂപംകൊണ്ടിട്ടുണ്ട്.
വിവിധ തരം പട്ടങ്ങൾ നിർമ്മിക്കുകയും അവ പറത്തുകയും ചെയ്യുന്നവർ ചേർന്നു രൂപീകരിച്ചതാണ് കൊല്ലം കൈറ്റ് ക്ലബ്ബ്.
കൊല്ലം നഗരം ആസ്ഥാനമാക്കി പ്രവർത്തിക്കുന്ന ഈ ക്ലബ്ബിന്റെ പ്രവർത്തനങ്ങൾ പ്രധാനമായും കൊല്ലം ബീച്ചിൽ കേന്ദ്രീകരിച്ചിരിക്കുന്നു.
കൊല്ലം നഗരത്തിൽ പട്ടം പറത്തലുമായി ബന്ധപ്പെട്ട് രൂപീകരിച്ച മറ്റൊരു സംഘടനയാണ് കൈറ്റ് ലൈഫ് ഫൗണ്ടേഷൻ.
എല്ലാവർഷവും ഈ സംഘടനയുടെ നേതൃത്വത്തിൽ ഇവിടെ പട്ടം പറത്തൽ മത്സരങ്ങൾ നടത്താറുണ്ട്.
2014 -ൽ കൊല്ലം കടപ്പുറത്തുവച്ച് ദേശീയ പട്ടം പറത്തൽ മേള നടന്നിരുന്നു.
കൊല്ലം ക്ലോക്ക് ടവർ ഇംഗ്ലീഷ് വിലാസം https://ml.wikipedia.org/wiki/Kollam_Clock_Tower
കൊല്ലം നഗരത്തിന്റെ ഹൃദയഭാഗത്തായി ചിന്നക്കടയിൽ സ്ഥിതി ചെയ്യുന്ന ഒരു നിർമ്മിതിയാണ് കൊല്ലം ക്ലോക്ക് ടവർ (കൊല്ലം മണിമേട‌).
കൊല്ലം മുൻസിപ്പാലിറ്റിയിൽ 1932 മുതൽ 1948 വരെ ചെയർമാനായിരുന്ന 'രാജ്യസേവാനിരത കെ.ജി. പരമേശ്വരൻ പിള്ളയോടുള്ള' ആദരസൂചകമായാണ് ഈ ചതുരാകൃതിയിലുള്ള ഗോപുരം നിർമ്മിച്ചത്.
കൊല്ലം തീവണ്ടിയാപ്പീസിനു സമീപത്തായി ദേശീയപാത 544ന്റെ ഓരത്ത് സ്ഥിതി ചെയ്യുന്ന ഇത് കൊല്ലം ജില്ലയുടെ ഒരു അനൗദ്യോഗിക ചിഹ്നം എന്ന നിലയിൽ പ്രാധാന്യം നേടിയിട്ടുണ്ട്.
1941ൽ നിർമ്മാണമാരംഭിച്ച ഗോപുരം, 1944ലോടെ നിർമ്മാണം പൂർത്തിയാക്കി ജനങ്ങൾക്ക് സമർപ്പിച്ചു.
തിരുവിതാംകൂറിലെ ആദ്യകാല ക്ലോക്ക് ടവറുകളിൽ ഒന്നായ ഇതിന്റെ നിർമ്മാണത്തിന് ചുടുകട്ടകളും വൈറ്റ് സിമന്റുമാണ് ഉപയോഗിച്ചിരിക്കുന്നത്.
വശങ്ങളിലുപയോഗിച്ച നാല് വലിയ ശിലകൾ കൊൽക്കൊത്തയിൽ നിന്നാണ് കൊണ്ടു വന്നത് അവലംബം ↑ കേരള9.
കോമിൽ Chinnakada Clock Tower എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊല്ലം അജിത്ത് ഇംഗ്ലീഷ് വിലാസം https://ml.wikipedia.org/wiki/Ajith_Kollam
മലയാള ചലച്ചിത്രരംഗത്തെ ഒരു നടനായിരുന്നു കൊല്ലം അജിത്ത് .
ദക്ഷിണേന്ത്യൻ ഭാഷകളിൽ 500-ലധികം ചിത്രങ്ങളിൽ അദ്ദേഹം അഭിനയിച്ചിരുന്നു.
തൊണ്ണൂറുകളിൽ വില്ലൻ വേഷങ്ങളിലൂടെ ശ്രദ്ധ നേടിയ നടനായിരുന്നു കൊല്ലം അജിത്ത്.
1984-ൽ പുറത്തിറങ്ങിയ പത്മരാജൻറെ പറന്നു പറന്നു പറന്ന് ആയിരുന്നു അജിത്ത് അഭിനയിച്ച ആദ്യത്തെ ചലച്ചിത്രം.
മലയാളം , തമിഴ് , തെലുങ്ക് , ഹിന്ദി ഭാഷകളിലായി ഏകദേശം അഞ്ഞൂറോളം സിനിമകളിലും നിരവധി ടെലിവിഷൻ പരമ്പരകളിലും അഭിനയിച്ചിരുന്നു.
അദ്ദേഹം രണ്ട് സിനിമകൾ സംവിധാനം ചെയ്യുകയും ചെയ്തിട്ടുണ്ട്.
ഉദര സംബന്ധമായ അസുഖം മൂലം 2018 ഏപ്രിൽ 5 ന് കൊച്ചിയിൽ അദ്ദേഹം അന്തരിച്ചു.
റെയിൽവേ സ്റ്റേഷൻ മാസ്റ്ററായിരുന്ന കോട്ടയം സ്വദേശി പത്മനാഭന്റേയും സരസ്വതിയുടേയും മകനാണ് അജിത്.
കൊല്ലത്തായിരുന്നു പത്മനാഭന് ജോലി.
പ്രമീള ഭാര്യയും ഗായത്രി, ശ്രീഹരി എന്നിവർ മക്കളുമാണ്.
സിനിമയോട് ഒരു ബന്ധവുമില്ലാതെയാണ് അജിത് താരമായത്.
സംവിധാന സഹായിയാകാൻ പോയി ഒടുവിൽ നടനായി മാറുകയായിരുന്നു.
സംവിധായകൻ പത്മരാജന്റെ സഹായിയാകൻ അവസരം ചോദിച്ചെത്തിയ അജിത്തിന് അദ്ദേഹം തന്റെ പറന്ന് പറന്ന് പറന്ന് എന്ന സിനിമയിൽ അഭിനയിക്കാൻ അവസരം നൽകുകയായിരുന്നു.
1983- ലാണ് ഈ ചിത്രം ഇറങ്ങിയത്.
തന്റെ മിക്കപടങ്ങളിലും അജിത്തിനൊരു വേഷം കരുതിയിരുന്നു പത്മരാജൻ .
1989 -ൽ ഇറങ്ങിയ അഗ്നിപ്രവേശം എന്ന സിനിമയിൽ അജിത് നായകനുമായി അഭിനയിച്ചിരുന്നു.
2012- ൽ ഇറങ്ങിയ ഇവൻ അർധനാരിയാണ് ഏറ്റവും ഒടുവിൽ അഭിനയിച്ച ചലച്ചിത്രം.
സിനിമകൾ അർദ്ധനാരി (2012) സിഹാസനം (2012) തേജാ ഭായി ഫാമിലി (2011) ചേകവർ (2010) കിച്ചാമണി MBA (2007) നഗരം (2007)....
എസ്.ഐ സുഗുണൻ അവൻ ചാണ്ടിയുടെ മകൻ (2006) ....
എസ്.ഐ ഹരി യെസ് യുവർ ഓണർ (2006) റെഡ് സല്യൂട്ട് (2006) ഡോൺ (2006) പ്രജാപതി (2006) ....
കുഞ്ഞച്ചൻ ദ ടൈഗർ (2005) ബോയ് ഫ്രണ്ട് (2005) പാണ്ടിപ്പട (2005) വെട്ടം (2004) ബാലേട്ടൻ (2003) സ്ത്രീ വേഷം (2002) കൺമഷി (2002) ഈ നാട് ഇന്നലെവരെ (2001) വല്യേട്ടൻ (2000) മാർക്ക് ആന്റണി (2000)....
എസ്.ഐ ജഗന്നാഥൻ ഒളിമ്പ്യൻ അന്തോണി ആദം (1999) ഫ്രണ്ട്സ് (1999) ബ്രിട്ടീഷ് മാർക്കറ്റ് (1998) ആറാം തമ്പുരാൻ (1997) ഹിറ്റിലിസ്റ്റ് (1996) നിർണയം (1995) സൂര്യചക്രം (1992) ആർദ്രം (1992) ഒരു പ്രത്യേക അറിയിപ്പ് (1991)...
വാസു ലാൽ സലാം (1990) നമ്പർ 20 മദ്രാസ് മെയിൽ (1990) ജാതകം (1989) അഗ്നിപ്രവേശം (1989) വാടകഗുണ്ട (1989) മനു അങ്കിൾ (1988) അപരൻ (1988) ഇരുപതാം നൂ‌റ്റാണ്ട് (1987) നാടോടിക്കാറ്റ് (1987) നാളെ ഞങ്ങളുടെ വിവാഹം (1986) വീണ്ടും (1986) പൂവിനു പുതിയ പൂന്തെന്നൽ (1986)....
ഗുണ്ട യുവജനോത്സവം (1986)....
ദാസ് അകലത്തെ അമ്പിളി (1985) ....
അരവിന്ദ് പറന്നു പറന്നു പറന്ന് (1984) സംവിധാനം ചെയ്ത ചലച്ചിത്രങ്ങൾ കോളിങ് ബെൽ പകൽ പോലെ ടെലിവിഷൻ കൈരളി വിലാസം ലോഡ്ജ് ( ദൂരദർശൻ ) പാവക്കൂത്ത്( ഏഷ്യാനെറ്റ് ) വജ്രം( ഏഷ്യാനെറ്റ് ) കടമറ്റത്തു കത്തനാർ ( ഏഷ്യാനെറ്റ് ) സ്വാമി അയ്യപ്പൻ ( ഏഷ്യാനെറ്റ് ) ദേവീമാഹാത്മ്യം (ഏഷ്യാനെറ്റ്) അവലംബം ↑ https://www.manoramaonline.com/news/latest-news/2018/04/05/actor-kollam-ajith-passes-away.html ↑ ↑ http://www.mathrubhumi.com/news/kerala/kollam-ajith-1.2721232 ↑ http://www.mangalam.com/mangalam-varika/130653?page=0,0 ↑ http://www.malayalachalachithram.com/profiles.php?i=5660 http://www.malayalamcinema.com/star-details.php?member_id=19 Archived 2013-12-24 at the Wayback Machine .
പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കൊല്ലം അജിത്ത് Kollam Ajith at MSI
കൊല്ലം കൻ്റോൺമെൻ്റ് ഇംഗ്ലീഷ് വിലാസം https://ml.wikipedia.org/wiki/Kollam_Cantonment
കേരളത്തിൽ കൊല്ലം ജില്ലയിലുള്ള പീരങ്കി മൈതാനത്തിനു സമീപത്തായി സ്ഥിതിചെയ്യുന്ന ഒരു പ്രദേശമാണ് കൊല്ലം കന്റോൺമെന്റ് ( മലയാളം : Kollam Cantonment ) അഥവാ ക്വയിലോൺ കന്റോൺമെന്റ് .
പതിനേഴാം നൂറ്റാണ്ടിൽ ബ്രിട്ടീഷുകാരുടെ ഒരു കന്റോൺമെന്റ് (സൈനികകേന്ദ്രം) ആയിരുന്ന ഈ പ്രദേശം ഇന്നൊരു ജനവാസ മേഖലയാണ്.
ഇവിടെ ധാരാളം വ്യാപാരകേന്ദ്രങ്ങളും സർക്കാർ ഓഫീസുകളും സ്ഥിതിചെയ്യുന്നു.
കന്റോൺമെന്റിനു സമീപത്തായി കൊല്ലം ജംഗ്ഷൻ തീവണ്ടിനിലയവുമുണ്ട് .
നൂറ്റാണ്ടുകൾക്കു മുമ്പ് തന്നെ ഫിനീഷ്യൻമാരും അറബികളും ചൈനക്കാരും കൊല്ലം തുറമുഖവുമായി വാണിജ്യബന്ധം പുലർത്തിയിരുന്നു.
പതിനാറു മുതൽ പതിനെട്ടു വരെയുള്ള നൂറ്റാണ്ടുകളിൽ കൊല്ലം പോർച്ചുഗീസുകാരുടെയും ഡച്ചുകാരുടെയും ഇംഗ്ലീഷുകാരുടെയും അധീനതയിലായിരുന്നു.
ബ്രിട്ടീഷ് ഭരണകാലത്ത് പ്രധാനപ്പെട്ട ചില ഓഫീസുകൾ കൊല്ലത്തുണ്ടായിരുന്നു.
ഇവയുടെ സംരക്ഷണത്തിനായി കൊല്ലത്ത് ഒരു സംരക്ഷണസേനയെ വിന്യസിക്കേണ്ടതായി വന്നു.
ഈ സൈന്യം താവളമടിച്ചിരുന്നത് പീരങ്കി മൈതാനത്തായിരൂന്നതിനാൽ ഈ മൈതാനത്തെ കന്റോൺമെന്റ് മൈതാനം എന്നും വിളിച്ചിരുന്നു.
ബ്രിട്ടീഷുകാർ ഏർപ്പെടുത്തിയ സൈന്യത്തെ പിന്നീട് തിരുവിതാംകൂർ മഹാരാജാവിന്റെ കാവൽ സേനയിൽ ഉൾപ്പെടുത്തി.
പ്രധാന സ്ഥാപനങ്ങൾ നെഹ്റു പാർക്കിലെ പ്രതിമ സി. കേശവൻ മെമ്മോറിയൽ ടൗൺഹാൾ - സ്വാതന്ത്ര്യസമരസേനാനിയും തിരു-കൊച്ചിയുടെ മുൻ മുഖ്യമന്ത്രിയുമായിരുന്ന സി. കേശവന്റെ പേരിൽ നാമകരണം ചെയ്തിരിക്കുന്ന ടൗൺ ഹാൾ കൊല്ലം കന്റോൺമെന്റിൽ സ്ഥിതിചെയ്യുന്നു.
ഇവിടെ സി. കേശവന്റെ ഒരു പൂർണ്ണകായ പ്രതിമയും സ്ഥാപിച്ചിട്ടുണ്ട്.
ടൗൺഹാളിൽ സാംസ്കാരിക സമ്മേളനങ്ങളും വിവാഹച്ചടങ്ങുകളും നടത്തിവരുന്നു.
കൊല്ലം ആംഡ് റിസർവ് പോലീസ് ഫോഴ്സ് ക്യാമ്പ് (ഏ. ആർ. ക്യാമ്പ്) കൊല്ലം കോർപ്പറേഷൻ ഓഫീസ് കൊല്ലം പബ്ലിക് ലൈബ്രറി , സോപാനം ഓഡിറ്റോറിയം ശ്രീമൂലം തിരുനാൾ പാലസ് (എസ്.എം.പി. പാലസ്) ലാൽ ബഹദൂർ ശാസ്ത്രി സ്റ്റേഡിയം കൊല്ലം പാസ്പോർട്ട് സേവാകേന്ദ്രം അൽമനാമ സൂപ്പർ മാർക്കറ്റ് അവലംബം
കൊല്ലം ജി.കെ. പിള്ള ഇംഗ്ലീഷ് വിലാസം https://ml.wikipedia.org/wiki/Kollam_G.
മലയാളത്തിലെ ഒരു സിനിമ, സീരിയൽ, നാടക നടനാണ് കൊല്ലം ജി.കെ. പിള്ള (1934-2016).
നാലായിരത്തിലേറെ നാടക വേദികളിലും എൺപതോളം സിനിമകളിലും ഇദ്ദേഹം അഭിനയിച്ചിട്ടുണ്ട്.
സിനിമകളിൽ കൂടുതലും ഹാസ്യവേഷങ്ങളായിരുന്നു കൈകാര്യം ചെയ്തത്.
കൊല്ലം അമ്മച്ചിവീട് രാധാഭവനത്തിൽ കെ.പി. ഗോപാലപിള്ളയുടെയും കുഞ്ഞിയമ്മയുടെയും മകനായി 1934 ഓഗസ്റ്റ് 29-ന് ജനനം.
ഹൈസ്‌കൂൾ വിദ്യാർഥിയായിരിക്കെ 1950-ൽ അരിവാൾ എന്ന ഏകാംഗ നാടകത്തിൽ അഭിനയിച്ചായിരുന്നു കലാരംഗത്തേക്കുള്ള അരങ്ങേ​റ്റം.
1962-ൽ കൊല്ലം യൂണിവേഴ്സൽ തിയ്റ്റേഴ്‌സിന്റെ ദാഹജലം എന്ന നാടകത്തിലൂടെ അഭിനയരംഗത്ത് സജീവമായി.
നീതിപീഠം , രാജദൂത് , സർപ്പസത്രം , കുഞ്ഞാലിമരയ്ക്കാർ , മഹാലക്ഷ്മി , അശോകചക്രം , റെഡ്‌സിഗ്‌നൽ , ദേവാലയം , ഭാരതയുദ്ധം ഒമ്പതാംദിവസം , പത്തരമാ​റ്റുള്ള പൊന്ന് , ദി ആക്‌സിഡന്റ് , ആയിരം അരക്കില്ലങ്ങൾ , ഏഴരപ്പൊന്നാന , മന്നാടിയർപെണ്ണും മാടമ്പിയും തുടങ്ങിയ നാടകങ്ങളിൽ പ്രധാനവേഷം ചെയ്തു.
പത്തോളം നാടക പുരസ്കാരങ്ങൾ നേടിയിട്ടുണ്ട്.
കെ.എസ്.ആർ.ടി.സി-യിൽ കണ്ടക്ടറായി ജോലി ലഭിച്ചതിനാൽ അഭിനയം കൊല്ലത്തെ വിവിധ തീയറ്ററുകളിലായിരുന്നു.
എ.എൻ. തമ്പി സംവിധാനം ചെയ്ത മാസപ്പടി മാതുപിള്ള എന്ന സിനിമയിലൂടെയാണ് ഇദ്ദേഹം ചലച്ചിത്രലോകത്തെത്തുന്നത്.
തുടർന്ന് മുച്ചീട്ടുകളിക്കാരന്റെ മകൾ , പുഷ്പശരം , മുക്കുവനെ സ്നേഹിച്ച ഭൂതം , മൈ ഡിയർ കുട്ടിച്ചാത്തൻ , ഇത്തിക്കരപക്കി തുടങ്ങി എൺപതോളം സിനിമകളിൽ അഭിനയിച്ചു.
മിക്കവയിലും ഹാസ്യവേഷങ്ങളായിരുന്നു കൈകാര്യം ചെയ്തിരുന്നത്.
ദാഹജലം , നീതിപീഠം , രാജദൂത് , ആയിരം അരക്കില്ലം , ആക്‌സിഡന്റ് എന്നിങ്ങനെ വിവിധ നാടകങ്ങളിലായി നാലായിരത്തിലേറെ വേദികളിൽ അഭിനയം കാഴ്ചവെച്ചിട്ടുള്ള  ഇദ്ദേഹം നിരവധി ടെലിവിഷൻ പരമ്പരകളിലും വേഷമിട്ടിട്ടുണ്ട്.
കാഴ്ചക്കുറവ് മൂലം അഭിനയരംഗത്ത് വിട്ടു നിൽക്കേണ്ടതായി വന്നു.
2016 ജനുവരി 30-ന് അന്തരിച്ചു.
കൊല്ലം കടൽപ്പുറം ഇംഗ്ലീഷ് വിലാസം https://ml.wikipedia.org/wiki/Kollam_Beach
കേരളത്തിലെ ഒരു പ്രമുഖ കടൽപ്പുറമാണ് മഹാത്മാഗാന്ധി കടൽപ്പുറം എന്ന കൊല്ലം കടൽപ്പുറം ( കൊല്ലം ബീച്ച് ).
കടൽപ്പുറത്തോടനുബന്ധിച്ച് ഉദ്യാനവും മറ്റും ഉണ്ട്.
അന്താരാഷ്ട്ര നിലവാരത്തിലുള്ള മഹാത്മാഗാന്ധി പാർക്ക് 1967 ജനുവരി 1ന് അന്നത്തെ ഉപരാഷ്ട്രപതിയായിരുന്ന സക്കീർ ഹുസൈനാണ് ഉദ്ഘാടനം ചെയ്തത്.
കേരളത്തിലെ ഏറ്റവും വലിയ വിളക്കുമാടമായ തങ്കശ്ശേരി ഇതിനു സമീപത്തായാണ്.
Kollam Beach എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോൺ ബാർഡീൻ ഇംഗ്ലീഷ് വിലാസം https://ml.wikipedia.org/wiki/John_Bardeen
ചരിത്രം മാറ്റിമറിച്ച ട്രാൻസിസ്റ്റർ എന്ന കണ്ടുപിടിത്തത്തിന് പിന്നിലുള്ള ശാസ്ത്രജ്ഞരിലൊരാളാണ് ജോൺ ബാർഡീൻ ( മേയ് 23 , 1908 – ജനുവരി 30 , 1991 ).
കമ്പ്യൂട്ടറുകളുടെ പ്രധാന ഭാഗമായ മൈക്രോപ്രൊസസറുകളുടെ അടിസ്ഥാന നിർമ്മാണഘടകമാണ് ട്രാൻസിസ്റ്ററുകൾ.
കമ്പ്യൂട്ടറുകളുടെ മെമ്മറി , സെർക്യൂട്ടുകൾ എന്നിവയിലും ട്രാൻസിസ്റ്ററുകൾ ഉപയോഗിക്കുന്നു.
കമ്പ്യൂട്ടറുകളുടെ ഇന്നത്തെ അവസ്ഥയിലേക്കുള്ള വികസനത്തിന് വഴിയായ ആദ്യ സുപ്രധാന കണ്ടുപിടിത്തം ഇതായിരുന്നു.
ഭൗതികശാസ്ത്രത്തിൽ രണ്ടുതവണ നൊബേൽ സമ്മാനം ലഭിച്ച ഒരേയൊരു വ്യക്തി അദ്ദേഹമാണ്: ട്രാൻസിസ്റ്ററിന്റെ കണ്ടുപിടിത്തത്തിന് 1956-ൽ ആദ്യം വില്യം ഷോക്ക്ലിയും വാൾട്ടർ ബ്രാറ്റൈനും; വീണ്ടും 1972-ൽ ലിയോൺ എൻ കൂപ്പറും ജോൺ റോബർട്ട് ഷ്രീഫറുമായി ബിസിഎസ് സിദ്ധാന്തം എന്നറിയപ്പെടുന്ന പരമ്പരാഗത സൂപ്പർകണ്ടക്റ്റിവിറ്റിയുടെ അടിസ്ഥാന സിദ്ധാന്തത്തിനായിരുന്നു അത്.
ട്രാൻസിസ്റ്റർ ഇലക്ട്രോണിക്സ് വ്യവസായത്തിൽ വിപ്ലവം സൃഷ്ടിച്ചു, ടെലിഫോണുകൾ മുതൽ കമ്പ്യൂട്ടറുകൾ വരെയുള്ള എല്ലാ ആധുനിക ഇലക്ട്രോണിക് ഉപകരണങ്ങളുടെയും വികസനം സാധ്യമാക്കി, വിവര യുഗത്തിന് തുടക്കമിട്ടു.
ന്യൂക്ലിയർ മാഗ്നറ്റിക് റെസൊണൻസ് സ്പെക്ട്രോസ്കോപ്പി (എൻഎംആർ), മെഡിക്കൽ മാഗ്നറ്റിക് റെസൊണൻസ് ഇമേജിംഗ് (എംആർഐ), സൂപ്പർകണ്ടക്റ്റിംഗ് ക്വാണ്ടം സർക്യൂട്ടുകൾ എന്നിവയിൽ സൂപ്പർകണ്ടക്റ്റിവിറ്റിയിൽ ബാർഡീന്റെ വികസനത്തിന് അദ്ദേഹത്തിന് രണ്ടാമത്തെ നോബൽ സമ്മാനം ലഭിച്ചു.
വിസ്കോൺസിനിൽ ജനിച്ച് വളർന്ന ബാർഡീൻ പ്രിൻസ്റ്റൺ സർവകലാശാലയിൽ നിന്ന് ഭൗതികശാസ്ത്രത്തിൽ പിഎച്ച്ഡി നേടി.
രണ്ടാം ലോകമഹായുദ്ധത്തിൽ സേവനമനുഷ്ഠിച്ച ശേഷം അദ്ദേഹം ബെൽ ലാബിൽ ഗവേഷകനും ഇല്ലിനോയിസ് സർവകലാശാലയിൽ പ്രൊഫസറുമായിരുന്നു.
1990-ൽ, ലൈഫ് മാസികയുടെ "നൂറ്റാണ്ടിലെ ഏറ്റവും സ്വാധീനമുള്ള 100 അമേരിക്കക്കാരുടെ" പട്ടികയിൽ ബാർഡീൻ പ്രത്യക്ഷപ്പെട്ടു.
അവലംബം ↑ ↑ Hoddeson, Lillian and Vicki Daitch.
True Genius: the Life and Science of John Bardeen .
National Academy Press, 2002.
ISBN 0-309-08408-3 ↑
ജോൺ ബാർട്രാം ഇംഗ്ലീഷ് വിലാസം https://ml.wikipedia.org/wiki/John_Bartram
അമേരിക്കയിലെ സസ്യജ്ഞനും പര്യവേക്ഷകനും തോട്ടസസ്യവിദഗ്ദ്ധനും ആയിരുന്നു ജോൺ ബാർട്രാം (മാർച്ച് 23, 1699 – സെപ്റ്റംബർ 22, 1777).
ലിന്നേയസ് അദ്ദേഹത്തെ അന്ന് ലോകത്തിലെ ഏറ്റവും മഹാനായ സസ്യജ്ഞനെന്ന്  വിശേഷിപ്പിച്ചു.
ജോൺ ബോയ്ഡ് ഡൺലപ് ഇംഗ്ലീഷ് വിലാസം https://ml.wikipedia.org/wiki/John_Boyd_Dunlop
വായു നിറച്ച ടയർ ആദ്യമായി വാണിജ്യാടിസ്ഥാനത്തിൽ നിർമിച്ച സ്കോട്ടിഷ് മൃഗഡോക്ടരായിരുന്നു ജോൺ ബോയ്ഡ് ഡൺലപ് .
അനവധി രാജ്യങ്ങളിൽ ശാഖകളുള്ളതും ലോകത്തെ ഏറ്റവും വലിയ ടയർ നിർമ്മാണ കമ്പനികളിൽ ഒന്നുമായ ഡൺലപ് കമ്പനി സ്ഥാപിച്ചത് ജോൺ ബോയ്ഡ് ഡൺലപ് ആണ്.
1840 ഫെബ്രുവരി 5-ന് സ്കോട്ട്ലൻഡ്സിലെ അയർഷെയറിൽ ഇദ്ദേഹം ജനിച്ചു .
1867-ൽ ബെൽഫാസ്റ്റിലെത്തി ഒരു മൃഗഡോക്ടറായി സേവനമനുഷ്ഠിച്ചുവരവേ തന്റെ പുത്രൻ കളിക്കാനുപയോഗിക്കുന്ന മുച്ചക്രചവിട്ടുവണ്ടിയുടെ കട്ടറബ്ബർ ചക്രങ്ങൾ സൃഷ്ടിക്കുന്ന കുലുക്കം പരിഹരിക്കുന്നതിനു വേണ്ടിയാണ്, ജോൺ ഡൺലപ് കാറ്റു നിറച്ച റബ്ബർ ചക്രങ്ങൾ (ടയറുകൾ) നിർമിച്ചത്.
ടയർ നിർമ്മിക്കുന്നതിനുള്ള കുത്തകാവകാശം
ഇത് വ്യാവസായികാടിസ്ഥാനത്തിൽ നിർമ്മിക്കുന്നതിനുള്ള കുത്തകാവകാശം ജോൺ ബോയ്ഡ് ഡൺലപ് 1888-ൽ ബ്രിട്ടിഷ് ഗവൺമെന്റ് ഇദ്ദേഹത്തിന് നൽകി.
1890-ൽ ഇതിന്റെ നിർമ്മാണവും ആരംഭിച്ചു.
1845-ൽ വില്യം തോംസൺ എന്ന ബ്രിട്ടിഷുകാരന് കാറ്റു നിറച്ച ടയറിന്റെ നിർമ്മാണാവകാശം ലഭിച്ചിരുന്നെങ്കിലും, അത് പ്രാവർത്തികമാക്കാൻ അദ്ദേഹത്തിന് കഴിഞ്ഞില്ല.
റബ്ബർ ടയർ നിർമ്മാണ രംഗത്തെ ഒട്ടേറെ കുത്തകാവകാശങ്ങൾ നേടിയെടുത്ത ഡൺലപ് മലയായിലും മറ്റും അനവധി റബ്ബർ തോട്ടങ്ങൾ ആരംഭിച്ചു.
ക്രമേണ, ബ്രിട്ടിഷ് സാമ്രാജ്യത്തിലെ ഏറ്റവും വലിയ റബ്ബർ തോട്ട ഉടമയായി ഡൺലപ് വളർന്നു.
എന്നാൽ പിൽക്കാലത്ത് ഈ തോട്ടങ്ങളിൽ നല്ലൊരു ഭാഗവും മലയൻ (ഇന്നത്തെ മലേഷ്യൻ ) പൗരന്മാർക്കുതന്നെ ഡൺലപ് കമ്പനി വിൽക്കുകയുണ്ടായി.
1980-കളിൽ യൂറോപ്പിലേയും അമേരിക്കയിലേയും പ്രവർത്തനങ്ങളുടെ ഗണ്യമായ ഭാഗവും സഹകമ്പനിയായ ജപ്പാനിലെ സുമിറ്റോമോ റബ്ബർ ഇൻഡസ്ട്രീസിനു ഡൺലപ് കമ്പനി കൈമാറി.
1921 ഒക്ടോബർ 23-ന് അയർലണ്ടിലെ ഡബ്ലിനിൽ ഇദ്ദേഹം നിര്യാതനായി.
പുറത്തേക്കുള്ള കണ്ണികൾ http://www.ulsterhistory.co.uk/johndunlop.htm Archived 2010-12-19 at the Wayback Machine .
http://www.rampantscotland.com/famous/blfamdunlop.htm http://www.threetowners.com/scots/john_boyd_dunlop.htm Archived 2012-03-26 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൺലപ്, ജോൺ ബോയ്ഡ് (1840-1921) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോൺ ബോൺ ജോവി
ഒരു അമേരിക്കൻ ഗായകനും ഗാനരചയിതാവും സംഗീത സംവിധായനും കാരുണ്യ പ്രവർത്തകനും അഭിനേതാവുമാണ് ജോൺ ബോൺ ജോവി (ജനനം മാർച്ച് 2, 1962).1983-ൽ സ്ഥാപിച്ച റോക്ക് സംഗീത സംഘം ബോൺ ജോവിയുടെ സ്ഥാപകനും പ്രധാനിയുമാണ്.
ബോൺ ജോവിയുടെ ഭാഗമായും ഒരു ഏകാംഗ കലാകാരനെന്ന നിലയിലുമായി ഇദ്ദേഹം 13 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടു കൊണ്ട് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളാണ്.
ഒരു ഗാന രചയിതാവ് എന്ന നിലയിൽ സോങ്ങ് റൈറ്റേഴ്‌സ് ഹാൾ ഓഫ് ഫെയിംൽ ചേർക്കപ്പെട്ടിട്ടുണ്ട്..
1996-ൽ പീപ്പ്ൾ മാഗസിൻ ജോവിയെ ലോകത്തിലെ ഏറ്റവും ഭംഗിയുള്ള 50 പേരുടെ പട്ടികയിൽ ഉൾപ്പെടുത്തിയിട്ടുണ്ട്.2000 ത്തിൽ ഇതേ മാഗസിൻ ഇദ്ദേഹത്തെ ഏറ്റവും ലൈംഗിക ആകർഷണമുള്ള റോക്ക് താരമായി തിരഞ്ഞെടുത്തു.
ജോൺ ബെർക്കുമൻസ് ഇംഗ്ലീഷ് വിലാസം https://ml.wikipedia.org/wiki/John_Berchmans
കത്തോലിക്കാ സഭയിലെ ഒരു വിശുദ്ധനും അൾത്താര ശുശ്രൂഷികളുടെ മധ്യസ്ഥനുമാണ് വിശുദ്ധ ജോൺ ബെർക്കുമൻസ് (ജീവിതകാലം: 13 മാർച്ച് 1599 – 13 ഓഗസ്റ്റ് 1621).
1599 മാർച്ച് 13ന് ലുവെയിന് അടുത്തുള്ള ഡീസ്റ്റ് എന്ന ഒരു ചെറിയ പട്ടണത്തിൽ ജോൺ ജനിച്ചു.
ജെയിംസ് എന്ന ഒരു സഹോദരൻ ജോണിനെപ്പോലെ ഈശോ സഭയിലും മറ്റൊരു സഹോദരൻ അഡ്രിയൻ അഗുസ്റ്റീനിയൻ സഭയിലും ചേർന്നു.
വിശുദ്ധ കുർബാനയോടും ദൈവമാതാവിനോടും ജോണിന് നല്ല ഭക്തി ഉണ്ടായിരുന്നുവെന്നല്ലതാതെ അസാധാരണത്വമൊന്നും ചെറുപ്പത്തിലുണ്ടായിരുന്നില്ല.
ജോൺ പഠനത്തിനു സമർത്ഥനല്ലായിരുന്നു.
എങ്കിലും പതിമൂന്നാം വയസ്സിൽ അദ്ദേഹം നല്ല ലത്തീൻ കവിത എഴുതുമായിരുന്നു.
രോഗിണിയായ അമ്മയെ ശുശ്രൂഷിക്കാൻ ഒഴിവു സമയം മുഴുവൻ ജോൺ മാറ്റിവച്ചിരുന്നു.
1615-ൽ മെർക്ക്ലിനിൽ ഈശോ സഭാക്കാർ ഒരു college ആരംഭിച്ചു.
അതിൽ പ്രഥമ വിദ്യാർത്ഥിയായി ചേർന്നത്.
ബെർക്കുമൻസാണ്.
അതോടെ ബെർക്കുമൻസ് ഈശോ സഭയിൽ ചേരാൻ നിശ്ചയിച്ചു.
കുറേ തടസ്സമുണ്ടാക്കിയെങ്കിലും തന്റെ മകൻ വൈദികനാകാൻ ആഗ്രഹിച്ചിരുന്ന പിതാവ് അതിന് സമ്മതിച്ചു.
1616 സെപ്റ്റംബർ 24ന് ജോൺ ഈശോ സഭ നോവിഷ്യറ്റിൽ ചേർന്നു.
തത്ത്വശാസ്ത്ര പഠനം റോമിലായിരുന്നു.
അവിടെ ഒരു ദിവസം രണ്ടും മൂന്നും കുർബാനയ്ക്ക് കൂടുമായിരുന്നു.
1621 ആഗസ്റ്റ് 5-ന് ഒരു താത്വിക വാദപ്രതിവാദത്തിനുശേഷം ജോണിനു പനിപിടിച്ചു.
ആഗസ്റ്റ് 13 വെള്ളിയാഴ്ച ജോൺ ഇഹലോകവാസം വെടിഞ്ഞു.
അവലംബം Holweck, F. G. , A Biographical Dictionary of the Saints .
St. Louis, MO: B. Herder Book Co., 1924.
പുറത്തേക്കുള്ള കണ്ണികൾ John Berchmans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെന്റ് ജോൺസ് ഹൈസ്കൂൾ ഓഹിയോ സെന്റ് ജോൺ പാരീഷ് ആന്റ് സ്കൂൾ ചിക്കാഗോ, ഇല്ലിനോയിസ് സെന്റ് ജോൺ കത്തീഡ്രൽ, ലൂസിയാന
ജോൺ ബെർക്കെൻഹൗട്ട് John Berkenhout
ഇംഗ്ലീഷുകാരനായ ഒരു ഡോക്ടറും പ്രകൃതിശാസ്ത്രകാരനും എഴുത്തുകാരനുമായിരുന്നു ജോൺ ബെർക്കെൻഹൗട്ട് ( John Berkenhout) (8 ജൂലൈ 1726 – 3 ഏപ്രിൽ 1791).
ഏതാണ്ട് 1730 - കളിൽ ലീഡ്‌സിൽ ജനിച്ച ജോൺ ലീഡ്‌സ് ഗ്രാമർ സ്കൂളിൽ പഠനം നടത്തി.
ഒരു വ്യാവസായിക ഉദ്യോഗം ലക്ഷ്യമിട്ട് അദ്ദേഹത്തിന്റെ പിതാവ് ഭാഷകൾ പഠിക്കാനായി ജോണിനെ ജർമനിയിലേക്ക് അയച്ചു.
കുറച്ചുവർഷങ്ങൾ അവിടെ പതിച്ചശേഷം മറ്റു ചില ഇംഗ്ലീഷ് പ്രഭുക്കന്മാരോടൊപ്പം ജോൺ ഒരു യൂറോപ്പ് സഞ്ചാരത്തിലേർപ്പെട്ടു.